钦定古今图书集成/明伦汇编/氏族典/第197卷 > 《廖用贤尚友录》 > 乔应甲
## 钦定古今图书集成/明伦汇编/氏族典/第197卷 > 《廖用贤尚友录》 > 乔应甲

按《明外史乔应甲传》：“应甲，猗氏人。万历二十年进士。
授襄阳推官，入为御史，巡视两淮盐政。引疾归，起补
原职，力排东林，为尚书孙丕扬所恶，以年例出为宁
夏副使，辞病不赴。泰昌初，起南京太常少卿，会东林
渐盛，复自引去。天启四年，魏忠贤逐杨涟，即起应甲，
代为左副都御史。道中上十三疏，力攻东林，以李三”
才为党魁，巡抚陕西。在陕三年馀，得巨盗，悉以贿免，
盗益无所忌。六年春，迁南京右都御史，未上被劾，落
职闲住。崇祯朝定《逆案》，仅列末等。应甲素仇季父，在
淮时，延医者貌类季父，辄拳殴之，其悖戾多类此。